'''Nicole Mary Kidman''' (født [[20. juni]] [[1967]]) er en australsk-amerikansk Oscar-vindende [[skuespiller]] og [[Producent (medier)|producer]], kendt for bl.a. [[Moulin Rouge! (film fra 2001)|''Moulin Rouge!'']] og [[HBO]]-serien ''[[Big Little Lies]]''. Hun har medvirket i mere end 50 film og tv-serier, heriblandt de danske biografsucceser ''Portræt af en Kvinde'', [[Moulin Rouge! (film fra 2001)|''Moulin Rouge!'']], [[Det Gyldne Kompas (film)|''Det Gyldne Kompas'']], [[Australia (film)|''Australia'']] og ''[[Bjørnen Paddington|Paddington]].'' Hun har vundet flere priser i sin karriere, bl.a. en [[Golden Globe]] for ''To Die For'', en [[Oscar for bedste kvindelige hovedrolle|Oscar]] for ''[[The Hours]]'' og en speciel ærespris ved [[Filmfestivalen i Cannes|Cannes Film Festival]] i 2017. Hun er en af de højst-betalte personer i Hollywood. Omkring årtusinde-skiftet skabte hun overskrifter i dansk presse, da hun arbejdede med den kontroversielle danske instruktør [[Lars von Trier]] på filmen ''[[Dogville]]''. Hun har endvidere arbejdet med nogle af de største instruktører i filmbranchen, heriblandt [[Stanley Kubrick]], [[Sydney Pollack]], [[George Miller|George Miller,]] [[Stephen Daldry]], [[Park Chan-wook|Chan-wook Park]], [[Werner Herzog]] og [[James Wan]]. Hun er desuden krediteret som [[solist]] på flere sange der har fået officiel udgivelse, hovedsageligt som led i soundtracks. Hun sang på duetten ''Somethin' Stupid'' overfor [[Robbie Williams]], der blev et større hit.
Levende_personer